ঐহোল

ঐহোল (অপর নাম ঐবল্লী, অহিবোলল বা আর্যপুরা) হল ভারতের কর্ণাটক রাজ্যে অবস্থিত একটি প্রাচীন ও মধ্যযুগীয় বৌদ্ধ, হিন্দু ও জৈন স্মারকস্থল। এই স্মারকগুলি খ্রিস্টীয় ষষ্ঠ শতাব্দী থেকে দ্বাদশ শতাব্দীর মধ্যভাগে নির্মিত হয়।, Quote: "AIHOLE. Pronounced "Eye-ho-lé", village in northern Karnataka that, from the fourth to the sixth centuries CE, was a major city (...)" তবে যে স্মারকগুলি এখনও বিদ্যমান রয়েছে তার অধিকাংশই নির্মিত হয়েছিল সপ্তম থেকে দশম শতাব্দীর মধ্যবর্তী সময়ে।Michell, George (1990), The Penguin Guide to the Monuments of India, Volume 1: Buddhist, Jain, Hindu, pp. 331–335, 1990, Penguin Books,  ঐহোল বাগলকোট জেলায় মালপ্রভা নদী উপত্যকার কৃষিজমি ও বেলেপাথরের পাহাড়ে ঘেরা একটি ছোটো গ্রাম হলেও একটি প্রধান প্রত্নক্ষেত্র। এখানে একশো কুড়িটিরও বেশি পাথরের তৈরি ও গুহা মন্দির দেখা যায়।

ঐহোল হুনগুন্ড থেকে  দূরে অবস্থিত। চালুক্য স্থাপত্যকেন্দ্র বাদামী (বাতাপী) ও পাট্টাডাকাল ঐহোলের কাছেই অবস্থিত। ঐহোল ও বাদামী ষষ্ঠ শতাব্দীতে পরীক্ষামূলক মন্দির স্থাপত্য, প্রস্তরশিল্প ও নির্মাণকৌশলের কেন্দ্র হিসেবে গড়ে ওঠে। এর ফলে ষোলো ধরনের স্বতন্ত্র এবং ৪ ধরনের পাহাড় কেটে বানানো মন্দির গড়ে ওঠে। স্থাপত্য ও শিল্পকলার যে পরীক্ষানিরীক্ষা ঐহোলে শুরু হয়েছিল তা থেকেই সৃষ্টি হয়েছিল ইউনেস্কো বিশ্ব ঐতিহ্য পাট্টাডাকাল স্মারকগুচ্ছের।World Heritage Sites – Pattadakal – More Detail, Archaeological Survey of India, Government of India (2012)

ঐহোলের মন্দিরগুলির মধ্যে শতাধিক মন্দিরই হিন্দু মন্দির, অল্প কয়েকটি জৈন ও বৌদ্ধ মন্দির দেখা যায়। এগুলি পরস্পরের খুব কাছাকাছি নির্মিত হয়েছিল। সমগ্র চত্বরটির আয়তন প্রায় । হিন্দু মন্দিরগুলি নির্মিত হয়েছিল শিব, বিষ্ণু, দুর্গা, সূর্য ও অন্যান্য দেবদেবীদের উদ্দেশ্যে। জৈন বসদি মন্দিরগুলি উৎসর্গিত হয়েছিল মহাবীর, পার্শ্বনাথ, নেমিনাথ ও অন্যান্য জৈন তীর্থংকরদের উদ্দেশ্যে। একমাত্র বৌদ্ধ স্মারকটি হল একটি মন্দির ও ছোটো বিহার। হিন্দু ও জৈন স্মারকগুলির মধ্যেও মঠ দেখা যায়। সেই সঙ্গে প্রধান মন্দিরগুলির কাছে শৈল্পিক খোদাইচিত্র সম্বলিত ধাপযুক্ত কূপও খনন করা হয়েছিল।

 তথ্যসূত্র 

 গ্রন্থপঞ্জি 
























 বহিঃসংযোগ 

 Aihole temples
 Official site of Bagalkot District
 Sacred Landscapes in Early Medieval South India: the Chalukya state and society (ca. AD 550–750) – Aihole 
 Photos of Aihole British Library Collection

বিষয়শ্রেণী:বাগলকোট জেলার হিন্দু মন্দির
বিষয়শ্রেণী:কর্ণাটকের দুর্গ
বিষয়শ্রেণী:কর্ণাটকের গুহা
বিষয়শ্রেণী:বাগলকোট জেলার গ্রাম
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:কর্ণাটকের পর্যটন কেন্দ্র
বিষয়শ্রেণী:ভারতীয় স্থাপত্যের ইতিহাস
বিষয়শ্রেণী:শৈবধর্ম
বিষয়শ্রেণী:ভারতের হিন্দু তীর্থস্থান
বিষয়শ্রেণী:কর্ণাটকের বৌদ্ধ ধর্মস্থান
বিষয়শ্রেণী:ভারতীয় রক-কাট আর্কিটেকচার
বিষয়শ্রেণী:ভারতে বৌদ্ধ গুহা
বিষয়শ্রেণী:৬ষ্ঠ শতাব্দীর হিন্দু মন্দির
বিষয়শ্রেণী:৭ম শতাব্দীর হিন্দু মন্দির
বিষয়শ্রেণী:৮ম শতাব্দীর হিন্দু মন্দির
বিষয়শ্রেণী:গুপ্ত শিল্পকলা
বিষয়শ্রেণী:কর্ণাটকের পর্যটন
বিষয়শ্রেণী:ভারতীয় স্থাপত্য ইতিহাস
বিষয়শ্রেণী:৫ম শতাব্দীর জৈন মন্দির